Usserdäm verändre alti Wörter mangmool ihri Bedütig. So isch d Bedütig vo Wörter historisch oft abgschwächt worde: s Wort soon z. B. het ursprüngli "sofort" bedütet, hüt allerdings bloss no "bald" [15]. In neierer Zit verändret zum Byspil s Wort wicked (ursprüngli "bös", "verdorbe") sy Bedütig: in dr Sprooch vo jüngeri Sprecher meint mer demit "bsunders toll". E wytres Byspil isch s Wort gay, wo früener "froh", "glücklich" bedütet het, hüt aber "homosexuel" meint. Inzwüsche het sich d Bedütig aber no emool verändret: jüngri Sprecher meine mit gay vilmool "langwiilig".